पटेरा बीएमओ और डाॅक्टर सस्पेंड
नीमखेरा में पिता समेत चार बच्चों के बाद भास्कर ने की थी ग्राउंड रिपोर्ट
जिला मुख्यालय पर किया गया अटैच
भास्कर संवाददाता| दमोह
पटेरा के नीमखेरा में दूषित भजिया खाने से पिता सहित चार बच्चों की मौत के मामले में सागर कमिश्नर आरके माथुर ने मुख्यालय से गायब रहने वाले पटेरा बीएमओ डाॅ. डीके राय और चिकित्सक डॉ. मुकेश अहिरवार को तत्काल प्रभाव से निलंबित कर दिया है। दोनों को सीएमएचओ कार्यालय दमोह में अटैच किया गया है। कमिश्नर ने सोमवार को आदेश जारी कर दिए।
ज्ञात हो कि शनिवार को पटेरा के ग्राम नीमखेरा उपाध्याय में 25 दिसंबर को रात्रि में लटोरी पिता मोहन के परिवार में भजिया खाने के बाद परिवार के सदस्यों की तबियत बिगड़ गई थी। उन्हें पटेरा सीएचसी सेंटर ले जाया गया था, लेकिन मुख्यालय पर बीएमओ डॉ डीके राय और डाक्टर मुकेश अहिरवार के उपस्थित न होने से उन्हें समय पर इलाज नहीं मिल पाया था, ऐसे में सभी दमोह जिला अस्पताल पहुंचे थे, लेकिन जब तक देर हो चुकी थी और इलाज के अभाव में लटोरी पिता मोहनलाल पटेल उम्र 42, बेटी दीक्षा पिता लटोरी 12, काजोल पिता लटोरी 10, मोनिका उर्फ हल्लीबाई पिता लटोरी 8 और पुष्पेंद्र पिता लटोरी 5 की मृत्यु हो गई।
कलेक्टर श्री निवास शर्मा ने सीएमएचओ और हटा एसडीएम सामरथ से इसकी जांच कराई थी, कलेक्टर ने प्रतिवेदन मिलने के बाद पटेरा बीएमओ डाॅ डीके राय, और चिकित्सक डाक्टर मुकेश अहिरवार को तत्काल प्रभाव से निलंबित करने का प्रस्ताव कमिश्नर को भेजा था। जिसके बाद दोनों को निलंबित किया गया है। जांच में कमिश्नर ने 108 वाहन समय पर न पहुंचे और निजी वाहन से सभी को सीएचसी सेंटर ले जाना भी पाया है।
27 दिसंबर को प्रकाशित खबर।
mag_Deva hin_Deva awa_Deva bho_Deva hin_Deva hin_Deva hin_Deva hin_Deva